cyanic-selkie/wikianc huggingface dataset:
Konservatiivipuolueen puheenjohtajavaali 2019
Valintamenetelmä
Konservatiivipuolueen johtajaa valittaessa ensin virkaan pyrkiviä henkilöitä asetetaan ehdolle. Ehdokas tarvitsee vähintään kahdeksan kansanedustajan tuen. Tämän jälkeen järjestetään ensimmäinen äänestyskierros, jossa kansanedustajat äänestävät mieleistään ehdokasta. Ehdokkaat, jotka saavat vähemmän kuin 17 ääntä, putoavat pois seuraavilta kierroksilta. Toisella kierroksella ehdokkaat, jotka saavat vähemmän kuin 33 ääntä, putoavat. Jos kaikki ehdokkaat ylittävät rajan, vähiten ääniä saanut putoaa. Tätä jatketaan, kunnes jäljellä on vain kaksi ehdokasta. Puolueen jäsenistö valitsee kahden ehdokkaan välillä lopullisen johtajan postiäänestyksellä.
Ludwigin angiina
Ennen antibiootteja Ludwigin angiinaan liittyi miltei 50 prosentin kuolleisuus, kun nykyisin ainoastaan noin 8–10 % menehtyy sairauteensa. Sairauden riskitekijöitä ovat mm. huono hammashygienia ja suunpohjan vamma.
Pius XI
Pius XI oli Vatikaanin Annuario Pontificio -vuosikirjassa julkaistun epävirallisen, epäluotettavan ja perimätietoon perustuvan paaviluettelon mukaan 259. paavi. Hänen paavinkautensa eli pontifikaattinsa tärkeimpiä tapahtumia oli Lateraanisopimusten solmiminen fasistisen Italian johtajan Benito Mussolinin kanssa vuonna 1929. Sopimusten seurauksena perustettiin Vatikaanivaltio. Pius XI:n pontifikaatin tärkeisiin asioihin kuului myös paavin suhtautuminen fasismiin ja kansallissosialismiin. Varsinkin pontifikaattinsa loppupuolella Pius XI vastusti kiivaasti sekä fasismia että myös natsismia ja kommunismia.
Lateraanisopimukset
Paavina Pius XI oli selvä yksinvaltias, jonka raivokohtauksia pelättiin Vatikaanissa. Hän saikin tehokkaasti tahtonsa läpi useissa tapauksissa. Nuorena miehenä kuuriassa palvellut tuleva paavi Giovanni Montini sanoi Pius XI:n olevan rex tremendae maiestatis (suom. kauhistuttavan majesteetillinen kuningas).
Paavin sosiaalioppi
Pius XI:n sosiaalioppi omaksuttiin kolmessa saksalaisessa kristillis-sosiaalisessa järjestössä, joiden yhteinen jäsenmäärä oli satojatuhansia ihmisiä. Pelkästään saksalaisiin katolis-sosiaalisiin, Rerum novarum -kiertokirjeen jälkeen suosiota saaneisiin työväenyhdistyksiin kuului noin 315 000 jäsentä.
Molli
Harmoninen molliasteikko
Sävelaskelin ilmaistuna sävelten väliset korkeus­erot harmonisessa mollissa ovat 1–½–1–1–½–1½–½. Toisin sanoen siinä on puoli­askel 2. ja 3, 5. ja 6 sekä 7. ja 8. sävelen välissä, kun taas 5. ja 6. sävelen välissä on puolitoista askelta. Muissa väleissä on koko­askel. Esimerkiksi harmonisen a-mollin sävelet ovat a, h, c, d, e, f, gis ja a, c-mollin c, d, es, f, g, as, h ja c.
Mollisävellajit
Eri mollisävellajit etumerkintöineen, niissä esiintyvät sävelet ja niiden rinnakkais­sävellajit ovat seuraavat:
Bielsko-Biała
Bielsko-Biała on kaupunki eteläisessä Puolassa Sleesian voivodikunnassa. Vuoden 2019 arvion mukaan kaupungissa asui 170 663 asukasta.
Chris Anderson (yrittäjä)
Chris Anderson (s. 1957) on yrittäjä, joka on perustanut Future Publishing lehtitalon, ja Sapling Foundationin, joka omistaa TEDin.
Paroslainen kronikka
Sisältö
Kronikan sisältänyt stele eli piirtokirjoituskivi oli alun perin yli kaksi metriä korkea. Kronikka on alun perin käsittänyt noin 1300 vuotta historiaa alkaen mytologisesta ja esihistoriallisesta ajasta kuningas Kekropsin valtaannoususta Ateenassa, jonka kirjoitus ajoittaa vuoteen 1581/1580 eaa., aina hellenistiselle kaudelle vuoteen 264/263 eaa. saakka. Tämä todetaan kirjoituksen alussa, joka kuuluu:
Ajoitukset
Kronologia esittää tarkkoja ajoituksia myös myyttisille ja esihistoriallisille tapahtumille. Esimerkiksi Deukalionin tulva ajoitetaan vuoteen 1529/1528 eaa., viljan saaminen Demeteriltä vuoteen 1410/1409 eaa. ja Troijan kukistuminen vuoteen 1209/1208 eaa. Ne voidaan tulkita lähinnä esimerkiksi siitä, kuinka myytit esiintyivät myöhempien aikojen kreikkalaisille todellisena historiana. Niin kutsuttujen pimeiden vuosisatojen kohdalla kronologiassa on vain muutama maininta, ja yhteensä vain seitsemän tapahtumaa koko ajalta 1208–683 eaa. Hesiodos ajoitetaan 900-luvun eaa. lopulle ja Homeros sukupolvea nuoremmaksi, eli huomattavasti varhaisempaan aikaan kuin nykyisin.
Joonas Berghäll
Berghäll on työskennellyt elokuvatuotantojen parissa vuodesta 1998 ja opiskeli elokuvien tuottamista Tampereen ammattikorkeakoulussa media-alan koulutusohjelmassa vuosina 2000–2005. Hän on Oktober-tuotantoyhtiön tuottaja ja yksi omistajista.
National Geographic Suomi
National Geographic Suomi oli Bonnier Publicationsin kustantama tiedeaiheinen aikakauslehti. Lehden levikki oli 10 225 (LT 2013), ja sen lukijat olivat tyypillisesti korkeasti koulutettuja ja hyvätuloisia. Lehti oli suomenkielinen käännös alkuperäisestä National Geographic -lehdestä.
Bonnier ilmeisesti lopetti lehden julkaisun vuoden 2020 aikana.
Lisa Marie Presley
Lapsuus ja nuoruus
Lisa Marie Presleyllä oli velipuoli Navarone Garibaldi (s. 1987) Priscilla Presleyn suhteesta Marco Garibaldin kanssa.
Avioliitot ja perhe
Vuonna 1994 Presley avioitui laulaja Michael Jacksonin kanssa neljän kuukauden seurustelun jälkeen. Heidän liittonsa kesti tammikuuhun 1996 saakka. Sen jälkeen he viettivät neljä vuotta yhdessä ja erossa, kunnes erosivat lopullisesti vuonna 2000. Presley kommentoi heidän suhdettaan Jacksonin kuoleman jälkeen.
Presley ja Lockwood muuttivat Englannin maaseudulle vuonna 2010. Samoihin aikoihin Presleyn uutisoitiin mahdollisesti lähteneen scientologia-kirkosta. Presley haki eroa Lockwoodista 13. kesäkuuta 2016.
Kuolema
Lisa Marie Presley oli ollut huonovointinen jo viikkojen ajan loppuvuodesta 2022. Taloudenhoitaja löysi Lisa Marie Presleyn 12.1.2023 reagoimattomassa tilassa kotinsa makuuhuoneessa. Presleyn ex-mies, Danny Keough, elvytti häntä ennen ensihoitajien saapumista. Ensihoitajat jatkoivat elvytystä. Presleyn pulssi palautui ennen ambulanssiin siirtämistä. Hänet kuljetettiin paikalliseen sairaalaan jatkohoitoon. Presleylle oli annettu epinefriiniä eli adrenaliinia, jota käytetään sydänpysähdyksissä. Hänen sydämensä kuitenkin pysähtyi vielä samana päivänä lopullisesti.
Tiistaina 10.1 2023 Presley oli vielä Golden Globe -gaalassa yhdessä äitinsä kanssa. Joidenkin tietojen mukaan Presley olisi vaikuttanut huonovointiselta jo kyseisenä gaalailtana. Vaikutti myös siltä, että hänellä olisi ollut vaikeuksia kävelyssä ja tasapainossa. TMZ:n mukaan Presley oli valittanut vatsakipuja torstaiaamuna ja oireet olivat pahentuneet päivän edetessä.
Kishar
Kishar tai Kišar muodostaa veljensä Ansharin kanssa babylonialaisessa luomistarussa Enūma Elišissä jumalten kolmannen sukupolven. Hänen nimensä merkitsee "maankamara". Anshar ja Kishar olivat alkumerestä ensimmäisinä ilmaantuneiden Lahmun ja Lahamun jälkeläisiä, ja heistä itsestään tuli taivaan jumala Anin vanhemmat.
Kartastokoordinaattijärjestelmä
Erot WGS 84- ja EUREF-FIN-koordinaattijärjestelmiin
Itä-länsisuunnassa poikkeama on noin 160–180 metriä; pienin Kaakkois-Suomessa ja kasvaen kohti luodetta. KKJ-koordinaatit ovat lännempänä kuin samat maantieteelliset WGS 84 -koordinaatit.
Grand Central Terminal
Historia
Rakennustyöt kestivät yli kymmenen vuotta. Asema avattiin virallisesti 2. helmikuuta 1913, korvaten edeltävän Grand Central Stationin.
Marja Hintikka
Marja Hintikka (s. 10. syyskuuta 1978 Jyväskylä) on suomalainen radio- ja tv-juontaja.
Atlantin taistelu
Taistelussa Saksan laivaston sukellusveneet ja raskaat pinta-alukset yrittivät tuhota liittoutuneiden huoltokuljetuksia Britteinsaarille. Saattueiden, jotka saapuivat pääasiassa Pohjois-Amerikasta ja Etelä-Atlantilta Isoon-Britanniaan ja Venäjälle, suojana olivat pääosin Kuninkaallisen laivaston ja Kanadan laivaston alukset sekä kummankin maan ilmavoimien yksiköt. Yhdysvallat osallistui 13. syyskuuta 1941 alkaen saattueiden suojaamiseen laivastollaan ja ilmavoimillaan. Saksan laivaston apuna olivat Italian laivaston sukellusveneet maan liityttyä sotaan 10. kesäkuuta 1940.
Palacio de la Zarzuela
Palatsi rakennettiin 1600-luvulla kuningas Filip IV:n määräyksestä loma-asunnoksi paikkaan nimeltä La Zarzuela. Nimi tulee espanjan kielen karhunvatukkaa tarkoittavasta sanasta zarza. Filipin hovisuunnittelijat Gómez de Mora ja Carbonell suunnittelivat palatsin varhaisbarokin tyyliin. Siihen kuului suorakaiteen muotoinen tasakattoinen rakennus, jonka molemmilla sivuilla oli holvikäytävä, sekä italialainen puutarha. Kaarle IV muunsi rakennuksen 1700-luvun lopun tyylin mukaiseksi, ja sisusti sen kuvakudoksilla, posliinilla, huonekaluilla ja kellokokoelmallaan. Palatsi vaurioitui pahasti Espanjan sisällissodassa (1936–1939) ja se jouduttiin rakentamaan lähes kokonaan uudestaan, noudattaen kuitenkin alkuperäistä pohjapiirustusta.
Palatsissa on 11 makuuhuonetta ja yhdeksän kylpyhuonetta, juhlahuoneita joissa kuningas vastaanottaa vieraitaan, kirjasto ja ruokasali.
Eero Raittinen
Muusikon uraa
Eero Raittinen aloitti levytysuransa heinäkuussa 1960 kokoonpanossa Eero ja Jussi sekä Harry Aaltosen yhtye, jonka jälkeen yhtye levytti nimeltä Eero ja Jussi rock-yhtyeineen. Eero Raittisen seuraava yhtye oli pääsiäisenä 1962 perustettu The Esquires, jossa hän toimi rumpalina. Yhtyeen ensilevytys oli toukokuussa 1963 rautalankaversio ”Juokse sinä humma”. The Esquiresissa Eero teki neljä singleä ja kaksi EP-levyä. Lokakuussa 1963 Eero tuli rumpaliksi The Sounds -yhtyeeseen. Joulukuussa 1963 Fontana-levymerkillä levytetty single ”Hei tytöt / Kaipaan sua” oli ensimmäinen laulettu suomalainen rautalankayhtyeen levy.
Victor Crone
Victor Crone (s. 31. tammikuuta 1992 Österåkerin kunta, Ruotsi), on ruotsalainen laulaja. Hän edusti Viroa kappaleella "Storm" vuoden 2019 Eurovision laulukilpailussa Tel Avivissa.
Nuoruus
Crone jatkoi lukiotaan Yhdysvalloissa. Siellä hän oli muun muassa Los Angelesissa ja Nashvillessä. Tuolloin hänen taiteilijanimenään oli Vic Heart
The Dark Element
The Dark Element on laulaja Anette Olzonin ja kitaristi-laulunkirjoittaja-tuottaja Jani Liimataisen perustama musiikkiprojekti. Kaksikon yhteistyö on kummunnut italialaisen Frontiers Musicin johtajan Serafino Peruginon ideasta, ja levytyssopimus yhtiön kanssa julkistettiin syyskuussa 2016.
Julkaisut
Albumit
Singaporen sinfoniaorkesteri
Singaporen sinfoniaorkesteri pitää yli viisikymmentä sinfoniakonserttia vuodessa. Se on esiintynyt kotimaansa lisäksi Kiinassa, Malesiassa, Japanissa, Italiassa, Espanjassa, Yhdistyneessä kuningaskunnassa, Kreikassa ja Turkissa sekä ensimmäistä kertaa vuonna 2005 Yhdysvalloissa. Orkesterin kotihalli oli Victoria Concert Hall vuoteen 2002 saakka, jolloin se siirtyi uuteen Esplanade Concert Halliin.
Intel Pentium
Intel käyttää Pentium-brändiä myös seuraavien suoritinsukupolvien nimessä, vaikka niiden arkkitehtuuri on hyvin erilainen kuin itse Pentiumissa:
Suoritinkannat
Ensimmäinen Pentiumille tarkoitettu suoritinkanta oli Socket 4, joka käytti 5 voltin käyttöjännitettä. Sitä seurasi 3,3 voltin Socket 5 75–133 MHz malleille ja siitä parannettu Socket 7, johon voi laittaa myös Socket 5 -suorittimen. Pentiumin väylänopeus Socket 7:lla oli 66–83 MHz. Kanta jäi pitkäksi aikaa käyttöön AMD:n K5 ja K6 -suoritinten kanssa. 100 MHz:n väylänopeuteen pystyvistä kannoista käytetään nimeä Super Socket 7.
Tanja Kylliäinen
Kylliäinen pitää hallussaan 400 metrin sekauinnin Suomen ennätyksiä sekä pitkällä että lyhyellä radalla. Lyhyen radan EM-kilpailuissa 2011 hän ui samalla matkalla loppukilpailuun, jossa sijoittui kahdeksanneksi SE-ajalla. Suomen ennätys oli kyseisten kilpailujen ainoa.
Matanzas
Se on Matanzasin provinssin pääkaupunki.
Kihlakunnantuomari
Sijaisten aikakausi
Ruotsissa ja myös siis Suomessa tuomarien nimitysoikeus virkoihin kuului 1500-luvun alusta lähtien hallitsijalle. Vuoden 1569 aatelisprivilegiot vahvistivat kuninkaan nimitysoikeuden, joten vanhat tuomarinvaalisäännökset kumoutuivat. 1500-luvun alkupuolella kehittyi myös tapa antaa tuomarinvirka läänityksenä ansioituneille miehille. Koko vuosisadan ajan läänityksensaajan tuli pyrkiä hoitamaan virkaansa ainakin osittain ja itse huolehtia sijaisen hankkimisesta. Aluksi sijaiseen turvautuivat toisiin tehtäviin kauas kihlakunnastaan määrätyt tuomarit ja itsensä jääviksi kokeneet tuomarit. Tuomarinviran haltija saattoi toimia myös kihlakuntansa voutina, jolloin hän edusti käräjillä kruunun tavoitteita, ja tarvitsi sijaisen tuomariksi.
Oikeudenhoidon alennustilaa pyrittiin poistamaan 1653 käyttöön otetulla menetelmällä. Kihlakunnantuomarien virat läänitettiin Turun hovioikeuden asessoreille. Heidän velvollisuuksiinsa kuului hoitaa joka kolmas käräjäkierroksista eli yksi käräjäkierros vuodessa. Asessorituomarijärjestelmä oli käytössä vuoteen 1680 saakka. Ahvenanmaa ja Pohjanmaa olivat koko ajanjakson järjestelmän ulkopuolella. Kuninkaat kuitenkin jatkoivat tuomarinvirkojen muunlaistakin läänittämistä niin, että 1680 vain puolet Suomen kihlakunnantuomarien viroista oli asessoreilla.
Ajanjaksoa 1500–1680 voi nimittää sijaisjärjestelmän ajaksi. Sijaiset olivat 1500-luvulla rälssimiehiä, toisten kihlakuntien tuomareita, vouteja, kirjureita sekä Karjalassa Viipurin porvareita. 1600-luvun alkupuolella enemmistö sijaisista oli vouteina tai kirjureina tehtäviinsä pätevöityneitä, mutta muodollisen pätevyyden vaatiminen alkaa yleistyä. Turun hovioikeudessa alkaa auskultointi 1630-luvulla. Sen seurauksena enemmistö sijaisista on 1600-luvun puolivälissä tehtäviinsä opintojen avulla pätevöityneitä. Näistä eräät saivat 1680 vakinaisen kihlakunnantuomarin viran.
Ilmajoen lukio
Historiaa
Vuosina 1964–1993 koulun rehtorina ja äidinkielenopettajana toimi Paavo Silvola, joka sai vuonna 1993 opetusneuvoksen arvon. Vuosina 1993–2018 rehtorina toimi fysiikan ja matematiikan lehtori Tapani Koskiniemi. . Vuodesta 2018 lähtien rehtorina on toiminut Jouko Peltonen.
Douala
Historia
Sisämaasta tullut doualan kieltä puhunut kansa perusti paikalle kaupungin noin vuonna 1650. Kaupungista tuli yksi orjakaupan keskuksista 1700-luvulla. Saksa valtasi Kamerunin vuonna 1884. Kaupunki sai nimen Kamarunstadt (”Kamerunkaupunki”) ja valittiin Saksan Länsi-Afrikan pääkaupungiksi. Douala-nimi otettiin uudelleen käyttöön vuonna 1907. Doualasta tuli osa Ranskan Kamerunia ensimmäisen maailmansodan jälkeen vuonna 1919.
pienoiskuva|vasen|Patsas Doualassa
Jyrkkäkoski
Historiaa
1983 arkkitehtiylioppilas Asko Lax aloitti diskon suunnittelun. Diskovalojen asiantuntija Pekka Vuorela sai tehtäväkseen suunnitella valojärjestelmät.
2010 Huvialuetta alettiin elvyttää uudelleen ja 2.-3.7.2010 järjestettiin Jyrkkä 2010 Rock Festival. Pudasjärven Urheilijat kunnostivat tiloja talkoovoimin kevään ja kesän aikana. Itse tapahtuman järjestämisestä vastasi pääosin entisistä pudasjärveläisistä koostuva ryhmä, joka sitoutui järjestämään tapahtuman useana vuotena peräkkäin. 2010 kesällä myös PuU järjesti alueella aktiivisesti tapahtumia.
Saint Kitts ja Nevis
Passeja myynnissä
Vuonna 1984 St. Kitts ja Nevis päätti yhtenä ensimmäisistä maista maailmassa ryhtyä myymään passeja muiden maiden kansalaisille. Ohjelma näyttää syntyneen erään huonomaineisen poliitikon bisneksien edistämiseksi; huumeiden salakuljettajat tarvitsivat matkustusasiakirjoja välttääkseen lain kouran. Esimerkiksi vuonna 1991 St Kitts ja Nevisin passin sai ostaa itselleen 50 500 dollarin sijoituksella ja koko perheelle hintaan 96 500 dollaria. Ohjelma jäi enimmäkseen vähälle huomiolle, lukuun ottamatta vuotta 1997, jolloin kaupunkinsa tulevaisuudesta huolestuneet hongkongilaiset kiinnostuivat siitä. Kauppa ei kuitenkaan näytä olleen erityisen merkittävää. Sitten, vuonna 2005 St. Kittsin sokerituotanto romahti, ja maan oli löydettävä uusia tulonlähteitä. Passikauppaa kehitettiin uskottavampaan muotoon ja se lähtikin jyrkkään nousuun. Vuonna 2005 passeja myytiin 6:lle; vuonna 2010 niitä myytiin 664:lle; ja vuonna 2015 niitä myytiin 2296:lle ruokakunnalle. Ostajat ovat käyttäneet passejaan mm. pakotteiden kiertämiseen ja miljoonatappiot tuottaneiden petosten tekemiseen. Sen seurauksena esimerkiksi Kanada on rajoittanut St. Kitts ja Nevisin passeilla matkustamista.
Lennokki
Voimanlähteet
Lennokki voi lentää joko moottorin avulla tai ilman moottoria, kuten purjelentokone, jolloin lentoonlähtö tapahtuu heittämällä lennokki ilmaan käsin, erilaisilla hinausmenetelmillä tai linkoamalla katapultiksi kutsutulla lähtökiskolla. Moottoritonta lennokkia kutsutaan liidokiksi. Liidokki lentää kuten purjelentokone: auringon lämmittämän ilman noustessa ylöspäin voi liidokki nousta ilman mukana useiden satojen metrien korkeuteen. Lentoaika voi olosuhteista ja lennättäjän taidoista riippuen olla muutamista minuuteista useisiin tunteihin.
Pahta-ailakki
Levinneisyys
Pahta-ailakki on vuoristojen arktinen laji. Fennoskandian alueella laji on kotoperäinen, jossa sitä tavataan Skandeilla kahdella erillisellä alueella. Itäisimmät kasvupaikat ovat Petsamon Kalastajasaarennossa. Suomessa pahta-ailakki kasvaa vain Luoteis-Enontekiöllä, muun muassa Mallan luonnonpuistossa ja Saanan luonnonsuojelualueella.
Stefan Werner
Stefan Werner (s. 1959) on kieliteknologian kehittäjä Itä-Suomen yliopistossa (UEF). Määräaikainen professuuri Itä-Suomen yliopistossa 2014–2018.
Suomen kellomuseo
Museon kokoelmat saivat alkunsa vuonna 1944, jolloin Kelloseppäkoulu perustettiin Lahteen. Koulun opettajat aloittivat opetuskokoelman keräämisen koulun käyttöön. Kokoelma siirtyi Tapiolaan koulun mukana 1950-luvulla. 1980-luvulla perustettiin kellomuseosäätiö hoitamaan kokoelmia ja fyysinen museo avattiin Opinkuja 2:een Espoossa. Vuonna 2006 museo muutti Näyttelykeskus WeeGeelle, jossa se toimi vuoteen 2020 asti.
Pesäpallon SM-sarja 1946
Pesäpallon SM-sarjassa 1946 pelasi 13 joukkuetta. Toijalan Pallo-Veikot uusi mestaruutensa. Vuonna 1945 Toijalan mestaruus perustui kovaan lyöntipeliin (181 juoksua ja neljä kärkisijaa lyöjäpörssissä), mutta tällä kertaa mestaruus oli ulkopelin ansiota: Toijalan vastustajat saivat tehtyä yhteensä vain 23 juoksua eli keskimäärin alle kaksi ottelua kohti.
Solovetskin saaret
Solovetskin vankileiri
1930-luvun lopulla Solovetskissä toimi vankila. Naftali Aronovitš Frenkel toimi Solovetskin saarilla johdossa oltuaan siellä ensin vankina.
Mandoliini
Versiot
Mandoliinista on kehittynyt erilaisia versioita, kuten mandola, oktaavimandoliini ja mandosello. Mandola on isokokoisempi kuin mandoliini ja sen ääniala on hieman matalampi kuin tavallisen mandoliinin. Se viritetään yleensä C3-G3-D4-A4, eli kvinttiä alemmas kuin mandoliini. Oktaavimandoliini eroaa tavallisesta mandoliinista suuremmalla koollaan ja oktaavin matalammalla äänialallaan (vire on G2-D3-A3-E4). Mandosellon ääniala on vielä matalampi kuin oktaavimandoliinin (vire on C2-G2-D3-A3 eli sama kuin sellolla). On olemassa myös sähkömandoliineja.
Ihmissusi
Ihmissusi on yleinen aihe populaarikulttuurissa.
Carl August Ehrensvärd (1745–1800)
Sotilasura
Ehrensvärd oli Kustaa III:n vahva tukija, mutta vastusti kuninkaan suunnittelemaa sotaa Venäjää vastaan. Tästä huolimatta kuningas nimesi Ehrensvärdin vuonna 1789 Ruotsin saaristolaivaston komentajaksi Kustaan sodan sytyttyä. Kuninkaan ja Ehrensvärdin välille syntyi heti ristiriitoja, sillä Ehrensvärd pyrki välttämään yhteenottoa Venäjän saaristolaivaston kanssa. Lopulta Ruotsinsalmen ensimmäisessä meritaistelussa elokuussa 1789 laivastot kohtasivat kunnolla. Ruotsalaiset kärsivät taistelussa suuren tappion, minkä johdosta Ehrensvärd menetti Kustaa III:n luottamuksen ja erosi saaristolaivaston palveluksesta 1790.
Ogaden
Alueen hallinnasta käytiin 1977–1978 Ogadenin sota Etiopian ja Somalian välillä. Alueella on ollut uudelleen pyrkimyksiä irtautua Etiopiasta 1980-luvun lopulta alkaen. Ogadenin konfliktissa sissitoimintaa johtaa Ogadenin kansallinen vapautusrintama (ONLF).
Adam Smith
Elämä
Adam Smith oli nuorena heiveröinen poika, mutta opiskeli ahkerasti. Hän opiskeli sosiaalifilosofiaa Glasgow'n ja Oxfordin yliopistoissa. Valmistuttuaan hän toimi luennoitsijana Edinburghin yliopistossa Skotlannissa ja työskenteli yhdessä David Humen kanssa valistusaikakaudella. Hänestä tuli Ison-Britannian arvostetuin filosofi Thomas Reidin ohella (molemmat olivat elinaikanaan jopa David Humea arvostetumpia), ja brittihallinto antoi Smithille mahdollisuuden valita virkansa vapaasti. Kaikkien hämmästykseksi Smith halusi itselleen tullimiehen viran.
Ajatukset
Smith suhtautui yleensä kielteisesti valtion liiketoimintaan ja piti julkista velkaa tuhoisana. Hän myös perusteli, että hyvinä aikoina valtiot eivät pysty säästämään rahaa sota-aikoja varten, joten on epärealistista olettaa, että sodan aikana maksettua velkaa pystyttäisiin maksamaan hyvinä aikoina takaisin. Siksi Smith piti velkaantumista kestämättömänä.
Jan Rydman
Rydman kirjoitti ylioppilaaksi 1978. Hän valmistui kansantaloustieteestä valtiotieteen maisteriksi Helsingin yliopistosta 1985.
Thimphu
Liikenne
Thimphu on Palaun Ngerulmudin ohella maailman ainoa pääkaupunki, jossa ei ole liikennevaloja. Kaupunkiin asennettiin yhdet, mutta ne poistettiin pian käytöstä, koska asukkaat pitivät niitä epäesteettisinä.
United States Reports
1870-luvulle asti sarjan osat nimettiin niitä julkaisseiden henkilöiden mukaan. Vuonna 1874 Yhdysvaltain hallinto alkoi rahoittaa päätösten julkaisemista, ja vuonna 1921 U.S. Government Printing Office (myöhemmin nimeltään Publishing Office) aloitti sarjan julkaisemisen, kun sitä aikaisemmin olivat julkaisseet yksityiset toimijat. Nykyään oikeusreportterin tehtävänä on valvoa päätösten julkaisua. Vuodesta 2011 lähtien tehtävää on hoitanut Christine Luchok Fallon, joka on tuomioistuimen historian 16. oikeusreportteri ja ensimmäinen nainen virassa. Kirjojen varsinaisen painamistyön hoitavat edelleen yksityiset yritykset.
Christoffer Fagerström
Fagerström on pelannut kahdet MM-kisat ja saavuttanut niissä kaksi MM-hopeaa (2018 ja 2019).
Saavutukset
Maajoukkueessa
Geronimo
Geronimo lähetettiin vankina Floridaan, josta hänet myöhemmin siirrettiin Oklahomaan. Vanhalla iällä hänestä tuli eräänlainen turistinähtävyys: hän esiintyi messuilla ja ansaitsi elantonsa myymällä matkamuistoja ja valokuvia itsestään. Pyynnöistä huolimatta hänen ei kuitenkaan sallittu palata synnyinseudulleen. Geronimo kuoli Oklahomassa keuhkokuumeeseen lähes 80-vuotiaana.
Reservaattiin
Edesmenneen apassijohtaja Cochisen poika Taza pyrki säilyttämään rauhanomaiset suhteet amerikkalaisiin isänsä tavoin ja kertoi chiracahuain noudattavan siirtomääräystä. Clum uskoi pystyvänsä apassipoliiseineen hoitamaan intiaanien pakkomuuton ja vaati armeijan ratsuväkeä pysymään loitolla. Lähes puolet chiricahuoista jätti kuitenkin saapumatta uuteen reservaattiin. Kun armeija kiirehti suojelualueelle kootakseen yhteen vastaan hangoittelevat chiricahuat, useimmat näistä pakenivat rajan yli Meksikoon. Pakenijoiden ryhmän kärjessä oli tuolloin 46-vuotias Geronimo.
Lopullinen antautuminen
Rauha näytti palanneen lounaisille Arizonaan ja New Mexicoon. Kenraali Crook piti silmällä, että hallituksen asiamiehet jakoivat riittävästi muonaa chiricahuoille, ja Geronimo yritti vaurastuttaa maatilaansa. Lehdistö ei kuitenkaan jättänyt Geronimoa rauhaan, vaan kirjoitti hänen julmuudestaan voimakkaasti liioiteltuja tarinoita. Toukokuussa 1885 Geronimo sai kyllikseen itseään koskevista lehtijutuista ja hirttouhkauksista. Hän pakeni reservaatista mukanaan 92 naista ja lasta, 8 poikaa ja 34 miestä ja katkoi lähtiessään San Carlosin lennätinjohdot. Meksikolaiset odottivat Sierra Madren alueella valmiina ampumaan jokaisen pakolaisen, mutta Geronimo vältti tarkkaan joutumasta yhteenottoihin vastapuolen kanssa. Maaliskuussa 1886 Crook tavoitti pakolaiset, mutta sattuneessa välikohtauksessa Geronimo lähimpine miehineen onnistui pakenemaan vielä kerran. thumb|240px|Geronimo kolmen soturinsa kanssa 1886. Kenraali Crook sai ankarat nuhteet Geronimon paon johdosta ja erosi välittömästi. Hänen paikkansa täytti prikaatinkenraali Nelson A. Miles, joka sotaministeriön tukemana lähetti 5000 sotilasta takaa-ajamaan Geronimoa, jonka seuraajat olivat huvenneet 24 soturiin. Ajojahtiin osallistui myös tuhansia Meksikon armeijan sotilaita. Geronimon ryhmä piti pilkkanaan armeijakuntia eksyttäen nämä yhä uudelleen vuoristossa. Noin puolen vuoden pakoilun jälkeen Geronimo antautui syyskuussa 1886. Presidentti Grover Cleveland määräsi hänet hirtettäväksi, mutta ajatus ei saanut asiasta päättävien henkilöiden kannatusta. Geronimon ohella lähes 500 kahlehdittua apassia, joukossa myös kenraali Crookin käyttämiä tiedustelijoita, lähetettiin Fort Marionin vankilaan Floridaan.
Kauppamies Geronimo
Joitakin vuosia ennen kuolemaansa Geronimo onnistui kertomaan koko elämäkertansa kirjailija S. M. Barrettille, joka kirjoitti tarinasta kirjan. Yhdysvaltain armeija vastusti voimakkaasti muistelmien painattamista. Lopulta kirja kuitenkin julkaistiin vuonna 1906 presidentti Rooseveltin luvalla.
Haukansilmä (sarjakuvahahmo)
Länsirannikon Kostajat
Mutta vaikka Aaveratsastaja oli kuollut, hänen haamunsa tuli piinaamaan Matkijalintua ja aave sai vakuutettua Haukansilmälle, että tämän vaimo oli murhannut hänet. Salaisuuden julkituleminen sai aikaan kiivaan väittelyn avioparin välillä, joka johti lopulta Haukansilmän ja Matkijalinnun välien kiristymiseen ja lopulta eroon. thumb|250 px|left|Haukansilmä on myös mestarillinen akrobaatti. Haukansilmä jatkoi kuitenkin seikkailujaan entisen vaimonsa rinnalla. Matkijalintu tekikin myöhemmin sovinnon Haukansilmän kanssa ja he vetivät pois aikaisemmin kirjoittamansa erohakemuksen. Heidän ilonsa oli kuitenkin hyvin lyhytikäistä sillä Matkijalintu menehtyi taistelussa demoni Mefistoa vastaan Kostajien yrittäessä päästä pakoon tämän helvetillisestä ulottuvuudesta.
Voimat ja varusteet
Loput ovat niin kutsuttuja "temppunuolia", kustomoiduilla erikoiskärjillä: räjähde-, happo-, kaapeli- (kiipeämistä varten), verkko- ja bola- (vastustajien kiinniottoon), jäädytys- ja savunuolia. Temppunuolia löytyy vielä useita erilaisia lisää. Hätätilanteita varten Haukansilmällä on vyössään ja saappaissaan varalla useita nuolenkärkiä, joilla hän kykenee paikkaamaan puuttuvaa nuoliarsenaaliaan.
Jakovlev Jak-1
I-26
Jakovlevin suunnittelutoimisto suunnitteli I-26-hävittäjäkoneen. (”I” tulee venäjänkielen hävittäjää tarkoittavasta sanasta istrebitel). Sen voimalaitteeksi oli valittu vanhempi Klimov M-105P -moottori, joka oli venäläinen versio ranskalaisesta Hispano-Suiza HS-12Y -moottorista. Koneen aseistus käsitti 20 mm ŠVAK-tykin moottorin sylinterilohkojen välissä ja kaksi 7,62 mm ŠKAS -konekivääriä. Stalin määräsi hankkeen kiireelliseksi, ja kone pääsi sarjatuotantoon ennen prototyypin kunnollista testausta.
Käyttö sodassa
Jak-1-koneita oli rakennettu lähes 400 kappaletta Saksan hyökättyä Neuvostoliittoon 22. kesäkuuta 1941. Konetyyppi oli parempi kuin Polikarpov I-15, I-153 ja I-16 -hävittäjät, mutta selvästi huonompi kuin saksalainen Messerschmitt Bf 109.
Teollinen muotoilija
Koulutus
Suomessa teollisia muotoilijoita kouluttavat Aalto-yliopiston taiteiden ja suunnittelun korkeakoulu, Lapin yliopisto ja ammattikorkeakouluista Metropolia Ammattikorkeakoulu sekä LAB-ammattikorkeakoulu. Myös monet arkkitehdit ovat harjoittaneet ammattia.
TUL:n pesäpallomestaruus 1936
TUL:n pesäpallomestaruudesta pelattiin seitsemännen kerran vuonna 1936. Työväen Mailapojat selviytyi mestariksi.
Länsi
Helsingin Kullervo ja Maarian Pyrkivä lännen loppusarjaan.
Työväen Mailapojat ja Helsingin Kullervo lopputurnaukseen.
TUL:n pesäpallomestaruus 1937
Työväen Urheiluliiton pesäpallomestaruus ratkaistiin kahdeksannen kerran vuonna 1937. Mestaruudesta pelattaessa siirryttiin PPL:n puolelta tuttuun malliin, jossa Itä- ja länsisarjojen voittajat kohtasivat kaksiosaisessa loppuottelussa aikaisemman lopputurnauksen asemesta.
Mike Binger
Binger oli vuoden 2007 WSOP:n menestyjiä: hän otti pelaajista eniten rahasijoja (kahdeksan) ja oli parhaimmillaan kolmas (5 000 dollarin no limit hold'em -turnaus).
Seine
Pariisissa joen uomaa reunustavat korkeat kivivallit. Joen pohjoista puolta kutsutaan oikeaksi rannaksi (Rive Droite) ja eteläistä puolta vasemmaksi rannaksi (Rive Gauche). Sen vartta pitkin kulkevat molemmilla puolilla rantakadut. Näiden rantakatujen varsilla sijaitsevat muun muassa Ranskan kansalliskirjasto, Louvre, Place de la Concorde, Musée d'Orsay ja Eiffel-torni. Joella kulkee vesibusseja, rahtialuksia ja suuria turistiveneitä (bateaux-mouches). Vasen ranta on taiteilijoiden suosiossa. Joessa on Pariisin kohdalla saaret Île Saint-Louis ja Île de la Cité, joista jälkimmäisellä sijaitsee Notre Damen katedraali.
Brooke Hanson
Olympialaisten jälkeen
Hansonille vuosi 2005 oli vaikea. Sekä Jade Edmistone että Leisel Jones voittivat Hansonin 50 ja 100 metrin rintauinnissa Australian mestaruusuinneissa. Saman vuoden MM-kilpailuissa Hanson putosi mitaleilta 100 metrin rintauinnissa ja 200 metrin sekauinnissa ja saavutti "vain" pronssia 50 metrin rintauinnissa.
Seine
Seine on ruopattu ja merikelpoiset alukset voivat purjehtia sitä pitkin aina Roueniin saakka, joka sijaitsee 120 kilometriä sisämaassa. Kaupalliset rahtialukset voivat kulkea jokea pitkin aina Bar-sur-Seineen saakka, 560 kilometriä mereltä. Pariisissa, 445 kilometriä mereltä, joki on vain 24 metriä merenpinnan yläpuolella, mikä tekee joesta hitaasti virtaavan ja siten helposti purjehdittavan.
How to Dismantle an Atomic Bomb
Tausta
Kun U2:n vuoden 1997 vaihtoehtorockia ja elektronista tanssimusiikkia yhdistellyt albumi Pop ja PopMart -kiertue saivat yleisön ja kriitikoiden keskuudessa ristiriitaisen vastaanoton, yhtye kokoontui yhteen säveltäkseen kokeellisen kappalemateriaalin sijasta perinteisestä kitaran, basson ja rumpujen kokonaisuudesta koostuvia rock-kappaleita. Tuottajinaan tutut yhteistyökumppanit Daniel Lanois ja Brian Eno yhtye levytti vuonna 2000 julkaistun kymmenennen albuminsa All That You Can’t Leave Behind, joka oli paluu yhtyeelle ominaisempaan soundiin ja sai kansainvälisesti positiivisen vastaanoton.
Geodeesi
Geodeesi pinnalla
thumb|Kaksi eri geodeesia samojen pisteiden välillä. Vihreä kuminauha kulkee oranssien pisteiden välillä lyhintä reittiä, valkoinen ei. thumb|Jos geodeesia pitkin kuljettaessa palataan lähtöpisteeseen, on kulkusuunta voinut kiertyä, ts. ei kuljeta samaan suuntaan kuin lähdettäessä. Näin voi käydä esimerkiksi ellipsoidin pinnalla. Kuvassa geodeesi kiertyy hiukan joka kierroksella. Yleisemmin geodeesi voidaan määritellä millä tahansa euklidisen avaruuden alimonistolla, esimerkiksi kolmiulotteisessa avaruudessa olevalla (mahdollisesti kaarevalla) pinnalla kuten ellipsoidilla, lieriöpinnalla jne.
Lokaalisuuden merkitys
Esimerkki 2. Maapalloa voidaan karkeasti pitää litistyneenä ellipsoidina, jonka ympärysmitta päiväntasaajaa pitkin on 40 075 km, mutta ympärysmitta napojen kautta vain 40 008 km. Jos pisteet A ja B ovat päiväntasaajalla vastakkaisilla puolilla, on niiden välimatka napojen kautta 33,5 km lyhyempi kuin päiväntasaajaa pitkin; silti molemmat reitit ovat geodeeseja.
Esimerkki 3. Lieriöpinnalla kahden pisteen välinen geodeesi (kuten kuminauha) voi kulkea mielivaltaisen monta kertaa lieriön ympäri, jolloin syntyy ruuviviiva. Tällainen viiva on lokaalisti etäisyyden minimoiva, mutta ei ole lyhin reitti pisteiden välillä.
Constantius II
Constantius II (7. elokuuta 317 – 3. marraskuuta 361) oli Rooman itäosien keisari vuosina 337–361 ja koko valtakunnan keisari 350–361. Hän oli keskimmäinen Konstantinus Suuren kolmesta pojasta.
Ulkoiset ja sisäiset viholliset
Magnentiuksen keisarius päättyi käytännöllisesti katsoen Mursa Majorin taisteluun v. 351, jossa hän kärsi ratkaisevan tappion. Magnentius sinnitteli vielä kaksi vuotta, mutta kärsi sitten v. 353 Mons Seleucin taistelussa uuden tappion ja joutui tekemään itsemurhan. Näin Constantiuksesta tuli koko Rooman keisari. Tosin Reinjoen suunnalla oli vielä eräs Silvanus, joka vuonna 355 kapinoi keisaria vastaan ja julistautui jopa keisariksi, mutta hänet saatiin murhattua varsin vaivattomasti.
Constantius ja kristinusko
Constantius oli suuresti kiinnostunut kristillisestä teologiasta. Hän tuki areiolaista tulkintaa Jumalan kolminaisuudesta ja pyrki kumoamaan Nikean kirkolliskokouksessa v. 325 tehdyn päätöksen, jossa oli tuomittu areiolaisuus harhaopiksi. Constantius ei ollut kuitenkaan fanaattinen areiolainen, vaan pyrki löytämään kiistoihin kompromissiratkaisun, joka olisi tyydyttänyt mahdollisimman monia kristittyjä ja taannut siten valtakuntaan uskonrauhan. Hän kutsui koolle useita kirkolliskokouksia, joissa teologisia asioita vatvottiin jokseenkin riitaisissa tunnelmissa. Lopulta areiolaisuuden kannattajat hävisivät teologisen taistelunsa, mutta tämä tapahtui vasta parikymmentä vuotta Constantiuksen kuoleman jälkeen.
Noora
Vuoden 2019 loppuun mennessä Suomessa on rekisteröity noin 11 960 Noora-nimen saanutta naista. Nora-nimen on vastaavasti saanut 2 654 naista. Yli puolet Noora-nimisistä on syntynyt 1980- ja 1990-luvuilla.
TUL:n pesäpallomestaruus 1946
TUL:n Mestaruussarja
Työväen Mailapojat ja Tampereen Pesäpeikot pelasivat myös Pesäpallon SM-sarjassa, josta Pesäpeikot sijoituksensa perusteella putosi. Kuusankosken Puhti ja Turun Toverit nousivat SM-sarjaan. TuTo:n kieltäydyttyä paikasta, Pesäpeikot sai loppujen lopuksi pitää paikkansa SM-sarjassa.
Kirjava joukko
Kirjava joukko (Black Books) on brittiläinen, Dylan Moranin luoma tilannekomedia. Sitä esitettiin Channel 4:lla kolme tuotantokautta vuosina 2000–2004. Ohjelman päänäyttelijät olivat Dylan Moran, Bill Bailey ja Tamsin Greig. Sarjan käsikirjoituksesta vastasivat Moranin lisäksi Graham Linehan, Arthur Mathews, Kevin Cecil ja Andy Riley, ja sen tuottajana toimi Nira Park. Ohjelma voitti kahdesti (vuosina 2001 ja 2005) BAFTAn parhaana tilannekomediana, minkä lisäksi se sai myös Pronssisen ruusun Montreux'n Kultaisen Ruusun festivaaleilla vuonna 2001.
B. V. Bowden
Tietokonepioneeriksi
Toisen maailmansodan aikana Bowden työskenteli Telecommunications Research Establishmentissa tutkatutkimuksen parissa. Hän oli TRE:ssä tieteellinen upseeri, ja hänen kumppaneihinsa kuului muun muassa Frederic Calland Williams. Bowden johti 1943 brittiläistä ryhmää Yhdysvaltain laivaston tutkimuslaboratoriossa toimineessa yhteishankkeessa.
Khaki
pienoiskuva|Khakiunivormuja. Khaki (persian sanasta khak, pöly) voi tarkoittaa sekä alun perin sotilaiden vaatetuksessa käytettyä kellertävänruskeaa puuvillakangasta että kyseisen kankaan väriä.
Norsunluu
Norsunluuta on kahta päälaatua, kovaa ja pehmeää. Kovaa norsunluuta saadaan yleensä läntisen Afrikan norsuista ja pehmeää norsunluuta itäisen Afrikan norsuista. Kova norsunluu on tummempaa, kapeampaa ja suorempaa sekä sisältä haperompaa kuin pehmeä norsunluu.
Kauppa
Laiton norsunluu yleensä tuhotaan. Maailmassa takavarikoitiin vuosien 1989–2017 välillä laitonta norsunluuta yhteensä 393 tonnia. Vuosien 2012–2013 jälkeen määrä on tasaisesti laskenut. Afrikassa norsuja salametsästettiin eniten vuonna 2011, peräti kymmenen prosenttia kaikista norsuista.
Voice of America
Aseman omistaa U.S. Agency for Global Media, joka hallinoin VOA:n lisäksi myös Radio Free Europea.
Historia
Kylmän sodan aikana Voice of America keskittyi lähettämään kommunisminvastaista ja Yhdysvaltain-myönteistä propagandaa Itä-Euroopan maihin.
Eetu Kallioinen
Vuoden 2023 kesäkuussa Kallioinen voitti Euroopan kisoissa Puolassa skeet-ammunnan joukkuekilpailussa kultaa. Karsintakilpailussa Suomen joukkue ampui maailmanennätystuloksen 222 kiekkoa ja finaalissa kukisti Italian pistein 7–3.
Mehiläinen (aikakauslehti 1859)
Mehiläinen oli Rietrikki Polénin julkaisema suomenkielinen lehti. Se ilmestyi 1859–1863 kerran kuussa ja oli lähinnä kirjallinen aikakauslehti.
Tulivalmistelu
Tulivalmistelu sotilaallisena terminä tarkoittaa vihollisen asevoimien joukkojen lamauttamiseen, häirintään tai tuhoamiseen tähtäävää erikaliiperisten aseiden ammuntaa ennen vihollisen alueelle tapahtuvaa hyökkäystä.
Länsi-Rooman valtakunta
Länsi-Rooman valtakunta oli myöhäisantiikin aikainen valtakunta Euroopan ja Pohjois-Afrikan länsiosissa vuosien 395–476 välillä.
Lauri Winberg
Sivu- ja luottamustoimet
Lauri Winbergin harrastus-, opetustoiminta- ja luottamusmiesareena on laaja. Sieltä löytyy mm. urheilusaavutuksia, kuoronjohtamistoimintaa, aktiivitoimintaa keskustapuolueessa, lehtiavustamista, Kiuruvesi-päivien suunnittelutehtäviä, juhlien ja tapahtumien juontamista, luennointia, puheiden ja saarnojen pitoa sekä Kiuruveden hautausmaalla opastuskierroksia.
Opetustehtäviä
Kiuruvedellä Winberg toimi erilaisissa koulutustehtävissä. Ammattikurssien tuntiopettajana hän oli Hitsaus-levytyöalan peruskurssilla ja Rakennuslaitosmiehen kurssilla 1965‒66. Hän oli Ylä-Savon ammatillisten oppilaitosten kuntainliiton tuntiopettajana 1966‒71. Kansalaisopistossa hän oli Kerhonjohtajakurssin vetäjänä 1965‒66 sekä piti yleisöluentoja aiheesta Kiuruvetisyys - mitä se on 1983‒84. Vuosina 1984‒85 Winberg perehdytti kunnan uusia luottamushenkilöitä kuntaan ja kunnallishallintoon sekä seuraavana lukuvuonna luennoi aiheesta Hautakylä-Rapakkojoki ”Kyläelämää”.
Enso-Gutzeit
Valtionyhtiö Enso-Gutzeit
1919 Gutzeit hankki Savonlinnassa toimineen lähes konkurssikypsän Oy Lypsyniemen Konepajan, joka oli perustettu 1917 kilpailemaan Gutzeitin omistaman Laitaatsillan Konepajan kanssa. Oston jälkeen konepajaa laajennettiin ja se alkoi myöhemmin erikoistua selluloosatehtaiden tarvitsemien laitteistojen rakentamiseen. Kyseinen konepaja on toiminnassa vielä nykyäänkin. Andritz osti pajan vuonna 2000 ja vuonna 2004 se yhtiöitettiin nimellä Savonlinna Works Oy, josta tuli Andritzin tytäryhtiö.
Länsi-Rooman valtakunta
Historia
pienois|Nuolilla kuvattuna Rooman vihollisten hyökkäysreitit vuosien 100–500 välillä.
Länsi-Rooma oli vuoteen 420 mennessä menettänyt Pohjois-Gallian, Hispanian ja Britannian ylivallan muille kansoille. Keisari Honoriuksen hovilla oli valta käsissään vielä Italiassa, Pohjois-Afrikassa ja Etelä-Galliassa. Vandaalit etenivät kuitenkin Pohjois-Afrikassa ja valtasivat Karthagon vuonna 439. Näin he saivat haltuunsa Pohjois-Afrikan viljakaupan, josta Rooma oli riippuvainen. Attilan johtamat hunnit olivat sillä välin vallanneet Illyrian alueet ja kääntyivät seuraavaksi Länsi-Roomaa vastaan. He etenivät aina Rooman porteille saakka mutta eivät hyökänneet kaupunkiin. Attilan kuoltua 453 hunnien ja heidän liittolaistensa joukot hajaantuivat. Vandaalit kävivät vuonna 455 hävittämässä Rooman.
Länsi-Rooman keisarit olivat 400-luvulla sotilaskomentajien ohjauksessa. Länsi-Rooman viimeiseksi keisariksi jäi Romulus Augustulus. Hänet syrjäytti vuonna 476 Odovakar, joka sen jälkeen julistautui itse kuninkaaksi ja ilmoittautui Itä-Rooman vasalliksi.
Xinjiang Korla Pear
Xinjiang Korla Pear Co., Ltd on kiinalainen julkisesti noteerattu elintarvikealan yritys.
Pius X
Valinta paaviksi
Sarton päätös ottaa paavilliseksi nimekseen Pius osoitti osittain, mitä linjaa hän aikoi tulevan pontifikaattinsa aikana jatkaa. Nimivalinta viestitti siitä, että Sarton paavillinen linja seuraisi konservatiivista Pius IX:tä, eikä diplomaattista ja poliittista Leo XIII:ta.
Suhteet eri valtioihin
Pius X:n toimiessa Venetsian patriarkan virassa ennen paaviksi tuloaan hänellä oli hyvät suhteet maallisiin hallitsijoihin, ja hän suhtautui suopeasti katolilaisten osallistumiseen kunnallispolitiikkaan. Ollessaan paavina hän kuitenkin piti kiinni jo edeltäjänsä edeltäjän paavi Pius IX:n aikaisesta linjasta, joka edellytti viileitä suhteita Italiaan. Pius X:n pontifikaatti sijoittuikin Vatikaanin vankeuden aikaan, jolloin paavinistuin ja Italian valtio olivat riidassa keskenään. Kuitenkin pelko sosialismista sai Pius X:n lieventämään Pius IX:n julistamaa katolilaisten politiikkaan osallistumisen kieltoa. Pontifikaattinsa alussa paavi antoi politiikkaan osallistumisesta seuraavanlaiset ohjeet:
Enso-Gutzeit
Kansainvälistyminen alkaa
Merkittävin Enso-Gutzeitin 1960-luvun ulkomaisista hankkeista oli Kanadan länsirannikolle Kitimatiin Brittiläiseen Kolumbiaan 1965 perustettu Eurocan Pulp & Paper Co. Ltd. jonka toiminta alkoi 1970–1971. Tässä yrityksessä Enso-Gutzeitilla oli aluksi 50 prosentin osuus; muut osakkaat olivat Tampella (25 %) ja Kymmene (25 %). Eurocanin Kitimatissa sijainneisiin tuotantolaitoksiin kuului saha, sulfaattiselluloosatehdas sekä voimapaperi- ja päällyskartonkitehdas. Vaikka Helsingin Sanomat arveli Eurocania Suomen kannattavimmaksi ulkomaiseksi investoinniksi jo ennen sen valmistumista vuonna 1969, sillä oli vuosia taloudellisia vaikeuksia, ja osakkaista Tampella vetäytyi myyden osuutensa Kymmene Oy:lle, joka puolestaan myi osuutensa 1979 Ensolle. Enso-Gutzeit solmi 1980 yhteistyösopimuksen kanadalaisen West Fraser Timber Co. Ltd. yhtiön kanssa mutta kesti vielä vuosia ennen kuin Eurocan alkoi tuottaa voittoa. Enso-Gutzeit myi pois osuutensa Eurocanista 1994.
Hanne Selkokari
Selkokari on koulutukseltaan filosofian tohtori. Hänen väitöskirjansa aiheena oli Eliel Aspelin-Haapkylä (1847–1917) taiteen keräilijänä ja taidehistorioitsijana. Selkokari on työskennellyt museologian tuntiopettajana Helsingin yliopistossa. Hän on toiminut myös WSOY:n kirjallisuussäätiön ja muinaismuistosäätiön asiamiehenä.
Enso-Gutzeit
Metsäosaston laivasto-osasto
Vuonna 1977 suoritetussa organisaatiomuutoksessa laivasto-osasto lakkautettiin. Se jaettiin kahteen osaan: vesikuljetukseen ja telakkaan. Vesikuljetustoimisto jäi metsäryhmän osaksi ja vuonna 1985 se yhdistettiin Vuoksenniskan puuterminaaliin. Laivoista huolehtinut Laitaatsillan telakka liitettiin konepajaryhmään eli Lypsyniemen konepajan alaisuuteen.
Pius X
Pius X:n perintö paavinistuimelle
Pius X yritti osaltaan estää ensimmäisen maailmansodan syttymistä sovittelemalla Itävalta-Unkarin ja Serbian välejä, mutta tuloksetta. Myöhemmin Pius X:n seuraaja Benedictus XV jatkoi edeltäjänsä toimia sodan hillitsemiseksi ja sodan uhrien auttamiseksi.
The 4th Coming
Vircom lopetti MMO-pelien kehityksen jouduttuaan taloudellisiin vaikeuksiin vuonna 2002 ja myi pelin kokonaisuudessaan Dialsoftille vuonna 2006.
Hanhijärvi (Hämeenkyrö)
Maantietoa
Järven pituus on 400 metriä, leveys 170 metriä ja pinta-ala on 5,4 hehtaaria. Rantaviivan kokonaispituus on kilometri ja rannalla sijaitsee kolme loma-asuntoa ja maatila. Järveen laskee kaksi tulo-ojaa, jotka tuovat vettä lähimetsistä. Järven eteläpäässä sijaitsevasta luusuasta lähtee yli neljä kilometriä pitkä laskuoja, joka laskee Kallioistenselkään. Siihen yhtyy idästä Pikku Samelusjärven ja Samelusjärven yhteinen oja.
La Paz
Historia
La Pazin perusti espanjalainen tutkimusmatkailija Alonso de Mendoza vuonna 1548 nykyiseen Lajaan, mistä se siirrettiin laaksoon Illimanin juurelle. Perustettaessa sen koko nimi oli Nuestra Señora de La Paz. Aiemmin paikalla oli ollut alkuperäisintiaanien asuinpaikka nimeltään Chuquiago. Kaupunki oli tärkeä välietappi maan kaakkoisosista Limaan kulkeneen hopean kuljetusreitin varrella.
Salaperäinen X
Tuotanto ja vastaanotto
Suomessa Salaperäistä X:ää esitettiin vuodenvaihteessa 1915. Helsingissä elokuva oli jaettu pituutensa vuoksi kahteen viikko-ohjelmaan, kun taas Tampereella sitä esitettiin yhdessä kahden tunnin ohjelmassa. Tampereen Sanomien mukaan elokuva kuului parhaimpiin kaupungissa nähdyistä: ”Huolimatta siitä, että filmi on pisimpiä täällä näytellyistä ja kestää joukon toista tuntia, jaksaa näytelmän jännittävä ja mukaansa tempaava aihe pitää mielenkiinnon vireillä loppuun saakka. Näyttämölle asetuksessa on käytetty kaikkia biografitekniikan saavutuksia ja filmi kuuluukin ammattimiesten mielipiteitten mukaan asetettavan ensi sijalle tähän saakka ilmestyneistä filmiuutuuksista.”
Marika Salmi (ampumaurheilija)
Marika Salmi (s. 18. kesäkuuta 1988 Orimattila) on suomalainen haulikkoampuja, joka kilpailee trap-ammunnassa. Salmi edustaa Orimattilan Seudun Urheiluampujia ja hänen valmentajanaan toimivat Kari Kopra ja Erkki Inkiläinen.
Noora Antikainen
Antikainen saavutti hopeaa joukkuekilpailusta vuoden 2015 haulikkoammunnan MM-kilpailuista Lonatosta. Henkilökohtaisessa MM-kilpailuissa hän on ollut parhaimmillaan kymmenes vuonna 2002 Lahdessa kaksoistrapissa. EM-kilpailuissa Antikainen on ollut parhaimmillaan kuudes vuonna 2003, niin ikään kaksoistrapissa. Vuonna 2004 hän voitti maailmancupin Sydneyn kaksoistraposakilpailun ja oli maailmancupin finaalissa Mariborissa kahdeksas.
Mil Mi-8
Käyttö Suomessa
Mi-8-helikoptereita hankittiin Suomeen kymmenen vuosina 1973–1977 ja 1981–1983. Näistä kahdeksan on ollut kuljetusversioita Mi-8T (HS-1..4 ja HS-11..14) ja kaksi matkustajaversiota Mi-8P (HS-5 ja HS-6).
Oulun yliopiston kasvitieteellinen puutarha
Ulkopuutarha
Lisäksi alueella on tutkimuskenttiä ja tutkimustaimisto, jotka eivät ole yleisölle avoimia.
Uudistuva Eurooppa -ryhmä
Uudistuva Eurooppa -ryhmä on Euroopan parlamentin poliittinen ryhmä, joka perustettiin parlamentin yhdeksännelle istuntokaudelle 2019–2024. Ryhmä syntyi Euroopan liberaalidemokraattien liiton ryhmän pohjalle, joka toimi vuosina 2004–2019. Ryhmään kuuluvat Alde-puolueen jäsenet, Ranskan En Marche! sekä romanialaiset puolueet PLUS ja USR, jotka osallistuivat Romanian europarlamenttivaaleihin yhtenä listana.
Nockebyhov
thumb|right|250px|Drottningholmsvägen Nockebyhovissa.
Dina (elokuva)
Englanniksi tehdyssä elokuvassa on lähinnä ruotsalaisia, norjalaisia ja tanskalaisia näyttelijöitä, joskin siinä esiintyy myös maineikas ranskalaisnäyttelijä Gérard Depardieu. Ilmestymisaikaan se oli kallein Pohjoismaissa tehty elokuva, ja sen budjetti oli 160 miljoonaa kruunua. Elokuvaa on kuitenkin pidetty osittain floppina, sillä se ei menestynyt toivotulla tavalla.
Juoni
Alkoholismiin vajonnut Niels raiskaa erään Stine-nimisen palvelijattaren (Kate Hardie). Kun Dina saa kuulla raiskauksesta, hän esittää Nielsille uhkavaatimuksen: tämän on joko naitava Stine tai lähdettävä Amerikkaan. Niels ei tahdo mennä naimisiin palvelijan kanssa, mutta hänellä ei ole varaa lähteä Amerikkaankaan. Sitten Zhukovsky yllättäen palaa Reisnesiin viedäkseen erään vangin mukanaan Bergeniin. Kun humaltunut Niels hoipertelee taloon, Dina ilmoittaa, että myös Niels on lähdössä pian pois, nimittäin Amerikkaan. Niels päättää pyytää Stineä vaimokseen, mutta palvelijatar kieltäytyy. Raivostunut Niels hirttää itsensä.
Dinan isä ilmoittaa Dinalle, että Zhukovsky on anarkisti, joka on ollut osallisena kuninkaan pään menoksi kehitettyyn juoneen, ja että tätä odottaa hirttotuomio. Järkyttynyt Dina ryntää Bergeniin ja yrittää vapauttaa Zhukovskyn syytteistä. Dina käy tapaamassa Zhukovskyä vankilassa, ja kun hänen vierailuaikansa päättyy, hän hyökkää vartijoiden kimppuun. Vartijat pahoinpitelevät Dinan, minkä seurauksena Zhukovskystä raskaaksi tullut Dina menettää lapsensa. Dina lähtee takaisin Reisnesiin, mutta kesken matkan Anders saapuu pelastamaan hänet ja pysäyttää hänen verenvuotonsa. Dina on kuitenkin onnistunut vakuuttamaan oikeuden Zhukovskyn syyttömyydestä, minkä seurauksena Zhukovsky vapautetaan. Zhukovsky kuitenkin katoaa pian vapautumisensa jälkeen. Useita viikkoja myöhemmin Dina miltei hukkuu opettaessaan Benjaminia purjehtimaan. Kuin ihmeen kaupalla läheisellä höyrylaivalla oleva Zhukovsky kuitenkin pelastaa Dinan. Käydessään kuoleman porteilla Dina uneksii tappavansa Zhukovskyn, kun tämä ilmoittaa jättävänsä hänet jälleen. Sitten Dina virkoaa ja kysyy Zhukovskyltä, aikooko tämä jättää hänet uudelleen. Zhukovsky sanoo, että hän tulee aina jättämään Dinan mutta että hän myös palaa aina takaisin tämän luokse.
Hupisaarten kaupunginpuisto
Lasaretinsaari
Pohjoisin saarista on Patosillan luona oleva Lasaretinsaari, joka on saanut nimensä vanhasta lääninsairaalasta. Sittemmin siellä on sijainnut muiden muassa Pohjan Sotilassairaala (PohSS), sekä nykyisin kuntoutus- ja konferenssitila Lasaretti. Alueen kiinteistöt ovat sekoitus vanhaa klassistyylistä sekä punatiilistä kertaustyylien mukaista rakennuskantaa.
Dammisaari
Dammisaari sijaitsee Lasaretinväylän ja varsinaisten Hupisaarten välissä. Se oli aikoinaan Koskenniska, mutta sai uuden nimen patoa tai ränniä tarkoittavasta sanasta tokee tai tammi (ruots. damm). Alue kunnostettiin sähkölaitoksen valmistuttua Sahasaareen, jolloin myös Lasaretinväylää syvennettiin ja sen reunoja kivettiin. Väylän varrella sijaitsee Dammisaaren kiinteistö, tehtaanjohtaja Karl Robert Åströmin entinen konttori- ja asuinrakennus.